UVB-76

**UVB-76** (), zināma arī kā **Pastardienas radio** (), ir īsviļņu radiostacija, kas raida augšējās vienjoslas režīmā 4625 kilohercu (kHz) frekvencē (viļņa garums 64,8 metri). Tā 24 stundas diennaktī pārraida īsu, monotonu dūkoņu, kas atkārtojas ar ātrumu aptuveni 25 toņi minūtē. Dažreiz dūkoņas signāls tiek pārtraukts un notiek balss pārraide krievu valodā. Nav zināms, kādiem nolūkiem šī stacija paredzēta, taču eksperti pieļauj, ka tā saistīta ar Krievijas Bruņotajiem spēkiem, iespējams, to izmanto slepenu pavēļu sūtīšanai un tā ir daļa no Krievijas automātiskās atbildes sistēmas "Perimetr", kam jānodrošina Krievijas kodolieroču palaišana pat tad, ja pēkšņa uzbrukuma gadījumā tiek iznīcināta visa Krievijas valdība.

## Nosaukums un izsaukuma signāli
thumb|UVB-76 audio pārraide, ierakstīta 2022. gada 10. augustā
Kopš pirmās zināmās balss pārraides 1997. gadā līdz 2010. gadam stacija sevi identificēja kā **UZB-76** (*УЗБ-76*). Pati stacija nekad neizmantoja izsaukuma signālu UVB-76, šis nosaukums ir nepareiza UZB-76 transkripcija. Tomēr staciju joprojām bieži dēvē par UVB-76. Turpmākajos raidīšanas gados stacijas galvenais izsaukuma signāls regulāri mainījās.

Papildus primārajiem izsaukuma signāliem, UVB-76 izmanto arī citus "papildu izsaukuma signālus", kas tiek izmantoti retāk nekā primārais izsaukuma signāls. Mainot primāro izsaukuma signālu, visi iepriekš izmantotie papildu izsaukuma signāli tiek atmesti.

## Funkcija un atrašanās vieta
thumb|Povarovas 1984. gada, bijušās UVB-76 raidītāja atrašanās vieta, aerofotogrāfija
Stacijas darbības mērķus nav komentējusi ne Krievijas valdība, ne apraides nozares pārstāvji. Tomēr, bijušais Lietuvas Republikas sakaru un informātikas ministrs Rimants Pleiķis rakstīja, ka balss ziņojumu mērķis ir apstiprināt, ka operatori signāla uztveršanas stacijās ir gatavībā. Vēl viens skaidrojums ir tāds, ka pārraidi pastāvīgi klausās kara komisariāti.

Akadēmiskajā žurnālā *[[Russian Journal of Earth Sciences]]* reiz publicēja rakstu, kurā aprakstīta observatorija, kas mēra izmaiņas jonosfērā, pārraidot signālu 4625 kHz frekvencē, tādā pašā apraides frekvencē kā UVB-76.

Viena no iespējamām interpretācijām ir tāda, ka balss ziņojumi ir militāra saziņa. Iespējamību, ka stacija ir izlūkdienestu skaitļu stacija, piemēram, FSB vai bijušās PSRS VDK vajadzībām, daži uzskata par maz ticamu, jo ziņojumi tiek piegādāti šķietami neparedzamos laikos. Turklāt, statiskā frekvence 4625 kHz un zemā raidītāja jauda, ​​visticamāk, nav piemērota uzticamai tālsatiksmes saziņai.

Cita teorija, kas aprakstīta BBC rakstā, apgalvo, ka tornis ir savienots ar Krievijas raķešu sistēmu "Perimetr" un izstaro "mirušās rokas" signālu, kas izraisīs kodolieroču atbildes triecienu, ja signāls tiks pārtraukts kodoluzbrukuma pret Krieviju rezultātā. Arī šī teorija ir maz ticama, ņemot vērā, ka signāls bieži pārstāj darboties vai tiek regulāri izslēgts apkopes dēļ.

Krievijas radiostacijas, kas darbojas līdzīgā formātā, tiek sauktas par *The Pip* un *The Squeaky Wheel*. Tāpat kā UVB-76, šīs stacijas pārraida raksturīgu skaņu, kas tiek nepārtraukti atkārtota, bet laiku pa laikam tiek pārtraukta, lai pārraidītu kodētus balss ziņojumus.

Iepriekšējais UVB-76 raidītājs atradās netālu no Povarovas, Krievijā, koordinātās , kas atrodas aptuveni pusceļā starp Zeļenogradu un Solņečnogorsku un 10 kilometrus uz ziemeļrietumiem no Maskavas, netālu no Ložku ciema. Atrašanās vieta un izsaukuma signāls nebija zināmi līdz pirmajai zināmajai balss pārraidei 1997. gadā. Stacijas raidītājs 2010. gada septembrī tika pārvietots uz Sanktpēterburgas piepilsētu, netālu no Kerro ciema Ļeņingradas apgabalā (). Tas, iespējams, bija saistīts ar Krievijas armijas reorganizāciju. Kopš 2015. gada 9. augusta stacija vairs neraida no Kerro raidītāja vietas ("Irtiš"), iespējams, Krievijas armijas reorganizācijas dēļ konkrētajā apgabalā, kuras dēļ frekvence varētu tikt izmantota tikai Maskavas militārajā apgabalā. Pašlaik (2026. gadā) šķiet, ka UVB-76 signāls tiek pārraidīts no 69. sakaru centra Narofominskā, Maskavas apgabalā () un, iespējams, atkal netālu no Kerro Ļeņingradas apgabalā (). Kāda urbāno pētnieku grupa 2011. gadā apgalvoja, ka ir izpētījusi ēkas Povarovā, lai atrastu pamestu militāro bāzi un tajā radio žurnāla ierakstu, kas apstiprina raidītāja darbību 4625 kHz frekvencē.

## Atsauces

## Ārējās saites